ELIBERARE CERTIFICATE DE STARE CIVILĂ ÎN CAZ DE PIERDERE, DISTRUGERE, FURT SAU PRESCHIMBARE
1. Certificatul de naștere se poate elibera în baza solicitării formulate de către:
- titular (persoană majoră, persoană minoră cu act de identitate, persoană care a împlinit vârsta de 14 ani și nu deține act de identitate însoțită de părinte, tutore sau reprezentant legal)
- părintele sau reprezentantul legal pentru minorii care nu au împlinit vârsta de 14 ani
- persoana împuternicită de către titular prin procură specială autentificată de notar sau prin împuternicire avocațială
2. Certificatul de căsătorie se poate elibera în baza solicitării formulate de către:
- unul dintre soți sau ambii soți
- persoana împuternicită de către unul dintre soț/soți prin procură specială autentificată de notar sau prin împuternicire avocațială
3. Certificatul de deces se poate elibera în baza solicitării formulate de către:
- membrii familiei
- persoana îndreptățită care justifică un interes legitim (se depun documente din care rezultă această calitate)
- persoana împuternicită de membrii familiei/persoana îndreptățită prin procură specială autentificată de notar sau împuternicire avocațială

Solicitantul trebuie să prezinte un document de identitate (B.I./C.I./C.I.P./ pașaport C.R.D.S.) si documente care sa ateste modificările întervenite în starea civilă a persoanei, iar avocatul actul de identitate și legitimația de avocat vizată la zi.

